pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ฟิต ตรวจราชการ จ.พิษณุโลก-จ.นครราชสีมา 23-24 มี.ค. นี้  ติดตามความก้าวหน้างานสำคัญ พร้อมหารือการพัฒนาจังหวัดฯ
วันพฤหัสบดีที่ 21 มีนาคม 2567
21/03/2567
โฆษกรัฐบาลเผย นายกฯ ฟิต ตรวจราชการ จ.พิษณุโลก-จ.นครราชสีมา 23-24 มี.ค. นี้  ติดตามความก้าวหน้างานสําคัญ พร้อมหารือการพัฒนาจังหวัดฯ
โฆษกรัฐบาลเผย นายกฯ ฟิต ตรวจราชการ จ.พิษณุโลก-จ.นครราชสีมา 23-24 มี.ค. นี้  ติดตามความก้าวหน้างานสําคัญ พร้อมหารือการพัฒนาจังหวัดฯ
วันนี้ (21 มี.ค. 67) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดการตรวจราชการพื้นที่ 6 อําเภอของ จ.นครราชสีมา ในวันอาทิตย์ที่ 24 มีนาคม 2567 โดยนายกฯ จะเป็นประธานพิธีมอบผ้าสไบและเปลี่ยนผ้าสไบอนุสาวรีย์ท้าวสุรนารี ก่อนไปตรวจเยี่ยมพื้นที่จัดงานพืชสวนโลก-โครงการชลประทานทุ่งสัมฤทธิ์-ท่าอากาศยานนครราชสีมา-พื้นที่โครงการก่อสร้าง Skywalk บริเวณเขาเขื่อนลั่น พร้อมหารือการพัฒนาจังหวัดนครราชสีมา และเป็นประธานเปิดงานแสงสีเสียง “งานฉลองอนุสาวรีย์ท้าวสุรนารี ประจําปี 2567” ซึ่งมีกําหนดการสรุป ดังนี้
ช่วงเช้า เวลาประมาณ 08.00 น. นายกรัฐมนตรีเป็นประธานในพิธีมอบผ้าสไบ และเปลี่ยนผ้าสไบอนุสาวรีย์ท้าวสุรนารี ณ อนุสาวรีย์ท้าวสุรนารี อ.เมืองนครราชสีมา จ.นครราชสีมา จากนั้น นายกฯ จะเดินทางไปยัง อ.คง จ.นครราชสีมา เพื่อตรวจเยี่ยมพื้นที่จัดงานพืชสวนโลก ซึ่งประเทศไทยจะเป็นเจ้าภาพจัดงาน “มหกรรมพืชสวนโลก นครราชสีมา 2572” หรือ Korat Expo 2029 ระหว่างวันที่ 10 พ.ย. 2572 - 28 ก.พ. 2573 ต่อจากนั้น นายกฯ จะเดินทางไปตรวจเยี่ยมโครงการชลประทานทุ่งสัมฤทธิ์ อ.พิมาย จ.นครราชสีมา
ช่วงบ่าย นายกฯ ตรวจเยี่ยมท่าอากาศยานนครราชสีมา (หนองเต็ง) อ.เฉลิมพระเกียรติ จ.นครราชสีมา จากนั้น นายกฯ จะเป็นประธานประชุมหารือการพัฒนาจังหวัดนครราชสีมา ณ สํานักงานเทศบาลเมืองปักธงชัย อ.ปักธงชัย จ.นครราชสีมา ต่อจากนั้น นายกฯ จะตรวจเยี่ยมโครงการก่อสร้าง Skywalk บริเวณเขาเขื่อนลั่น อ.สีคิ้ว จ.นครราชสีมา เพื่อผลักดันให้เป็น Landmark แห่งใหม่ของ จ.นครราชสีมา ซึ่งจะเป็นหนึ่งในยุทธศาสตร์การพัฒนา จ.นครราชสีมา ที่สอดรับกับการพัฒนาเมือง โดยมุ่งหวังให้เป็นจุดชมวิวที่งดงามอีกแห่งของเมืองไทย สามารถมองเห็นเขื่อนลําตะคอง เห็นความหลากหลายความก้าวหน้าทางเทคโนโลยีและคมนาคมของเมืองไทย ผ่านมอเตอร์เวย์ และรถไฟฟ้าความเร็วสูงที่กําลังก่อสร้าง
เสร็จแล้ว ในช่วงค่ํา นายกฯ จะเป็นประธานเปิดงานแสงสีเสียง “งานฉลองอนุสาวรีย์ท้าวสุรนารี ประจําปี 2567” ณ อนุสาวรีย์ท้าวสุรนารี อ.เมืองนครราชสีมา จ.นครราชสีมา โดยนายกฯ จะเดินทางกลับถึงท่าอาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 21.00 น. อนึ่ง กําหนดการอาจมีการเปลี่ยนแปลงตามความเหมาะสม
“ทั้งนี้ ในวันเสาร์ที่ 23 มีนาคม 2567 ช่วงเช้า นายกฯ จะไปตรวจราชการที่ อ.บางระกํา จ.พิษณุโลก โดยจะได้มีการแจ้งกําหนดการให้ทราบต่อไป” โฆษกประจํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ ลงพื้นที่พระนครศรีอยุธยา  ตรวจติดตามเข้ม เหตุเพลิงไหม้โกดังเก็บสารเคมี และตรวจสถานที่เก็บสารคมีและวัตถุอันตราย
วันพฤหัสบดีที่ 21 มีนาคม 2567
21/03/2567
​ผู้ตรวจราชการฯ ศุภกิจ ลงพื้นที่พระนครศรีอยุธยา  ตรวจติดตามเข้ม เหตุเพลิงไหม้โกดังเก็บสารเคมี และตรวจสถานที่เก็บสารคมีและวัตถุอันตราย
​ผู้ตรวจราชการฯ ศุภกิจ ลงพื้นที่พระนครศรีอยุธยา  ตรวจติดตามเข้ม เหตุเพลิงไหม้โกดังเก็บสารเคมี และตรวจสถานที่เก็บสารคมีและวัตถุอันตราย
วันที่ 19 มีนาคม 2567 นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนายธีระ แก้ววิมล อุตสาหกรรมจังหวัดพระนครศรีอยุธยา นางสาวศิรกาญจน์ เหลืองสกุล ผู้อํานวยการกองบริหารจัดการกากอุตสาหกรรม พร้อมเจ้าหน้าที่ และผู้แทนกลุ่มอุตสาหกรรมการจัดการเพื่อสิ่งแวดล้อม สภาอุตสาหกรรมแห่งประเทศไทย 9 บริษัท ได้แก่ 1) บริษัท เบตเตอร์ เวิลด์ กรีน จํากัด (มหาชน) 2) บริษัท เอส ซี ไอ อีโค่ เซอร์วิสเซส จํากัด 3) บริษัท อินทรี อีโคไซเคิล จํากัด 4) บริษัท ส.กนกการจัดการสิ่งแวดล้อม จํากัด 5) บริษัท บริหารและพัฒนาเพื่อการอนุรักษ์สิ่งแวดล้อม จํากัด 6) บริษัท อีสเทิร์น ซีบอร์ด เอนไวรอนเมนทอล คอมเพล็กซ์ จํากัด 7) บริษัท สยามเอ็นไวรอนเมนทอลเทคโนโลยี่ จํากัด 8) บริษัท อัคคีปราการ จํากัด (มหาชน) และ 9) บริษัท เขตประกอบการอุตสาหกรรมฟอกหนัง ก.ม.34 จํากัด ร่วมลงพื้นที่โกดังเก็บสารเคมี อําเภอภาชี เพื่อตรวจติดตามเหตุเพลิงไหม้ในอาคารโกดังเมื่อวันที่ 1 มีนาคม 2567 และตรวจสถานที่การลักลอบกักเก็บกากอุตสาหกรรมและสารเคมีอันตรายมากองเก็บในบริเวณดังกล่าว โดยผู้แทนกลุ่มอุตสาหกรรมการจัดการเพื่อสิ่งแวดล้อม สภาอุตสาหกรรมแห่งประเทศไทยได้เข้าร่วมประเมินปริมาณกากสารเคมีที่ตรวจพบและวิธีกําจัด เพื่อที่กรมโรงงานอุตสาหกรรมจะได้จัดทําคําของบประมาณในการนําของเสียสารเคมีดังกล่าวออกไปกําจัดบําบัด โดยจะดําเนินการในส่วนที่มีความจําเป็นเร่งด่วนก่อน เพื่อแก้ไขปัญหาและป้องกันเหตุฉุกเฉินที่อาจเกิดขึ้น รวมทั้งกําหนดมาตรการดูแลความช่วยเหลือให้แก่ประชาชนโดยรอบ
ทั้งนี้ ผู้ตรวจราชการฯ ได้กําชับให้สํานักงานอุตสาหกรรมจังหวัดพระนครศรีอยุธยา ตรวจ กํากับ ดูแลสถานประกอบกิจการโรงงานอย่างใกล้ชิดครอบคลุมทุกโรงงาน โดยเฉพาะลําดับประเภท 101 ลําดับประเภท 105 และลําดับประเภท 106 ให้ปฏิบัติตามกฎหมายอย่างเคร่งครัด เป็นกรณีเฉพาะ เน้นย้ําให้ทุกสถานประกอบการประกอบกิจการคํานึงถึงความปลอดภัย สิ่งแวดล้อม และไม่สร้างผลกระทบต่อสังคม ชุมชน โดยรอบ โดยบูรณาการทํางานกับกรมโรงงานอุตสาหกรรม จังหวัด ฝ่ายปกครอง และหน่วยงานที่เกี่ยวข้อง ทํางานร่วมกันอย่างใกล้ชิด ด้วยความรวดเร็ว ในการป้องกันและแก้ไขปัญหา รวมถึงบังคับใช้กฎหมายอย่างเข้มข้นต่อไป
รัฐบาลไทย-ข่าวทำเนียบรัฐบาล-"ชาดา" รมช.มท. เป็นประธานการประชุมคณะอนุกรรมการขับเคลื่อนการดำเนินการป้องกันและปราบปรามผู้มีอิทธิพล และคณะทำงานขับเคลื่อนการดำเนินการป้องกันและปราบปรามผู้มีอิทธิพล ครั้งที่ 1/2567
วันพฤหัสบดีที่ 21 มีนาคม 2567
21/03/2567
"ชาดา" รมช.มท. เป็นประธานการประชุมคณะอนุกรรมการขับเคลื่อนการดําเนินการป้องกันและปราบปรามผู้มีอิทธิพล และคณะทํางานขับเคลื่อนการดําเนินการป้องกันและปราบปรามผู้มีอิทธิพล ครั้งที่ 1/2567
"ชาดา" รมช.มท. เป็นประธานการประชุมคณะอนุกรรมการขับเคลื่อนการดําเนินการป้องกันและปราบปรามผู้มีอิทธิพล และคณะทํางานขับเคลื่อนการดําเนินการป้องกันและปราบปรามผู้มีอิทธิพล ครั้งที่ 1/2567
เมื่อวันที่ 20 มีนาคม 2567 เวลา 13.00 น. นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานในการประชุมคณะอนุกรรมการขับเคลื่อนการดําเนินการป้องกันและปราบปรามผู้มีอิทธิพล และคณะทํางานขับเคลื่อนการดําเนินการป้องกันและปราบปรามผู้มีอิทธิพล ครั้งที่ 1/2567 โดยมีคณะอนุกรรมการฯ ผู้แทนจากส่วนราชการ คณะทํางานฯ และผู้ทรงคุณวุฒิฯ เข้าร่วมการประชุมดังกล่าว
ในการประชุมครั้งนี้ได้สรุปผลการดําเนินการกับผู้มีอิทธิพลตามประเภทสี รายจังหวัดทั่วประเทศ ในรอบ3เดือน ภายใต้การบูรณาการจากทุกภาคส่วน ทั้งนี้ นายชาดา ได้กล่าวชื่นชมผลการปฎิบัติในการปราบปรามผู้มีอิทธิพลอันเกี่ยวข้องกับยาเสพติด โดยในรอบ 6 เดือนที่ผ่านมา เจ้าหน้าที่สามารถจับกุมยาเสพติด(ยาบ้า) ได้มากถึง 110ล้านเม็ด และดําเนินคดีกับเครือข่าย บริวาร และบุคคลซึ่งมีความเกี่ยวข้องในกระบวนการเป็นจํานวนมาก
“การทํางานด้านข่าวกรอง และการบูรณาการในการปฎิบัติ ถือเป็นปัจจัยหลักในการปราบปรามผู้มีอิทธิพล ซึ่งเร็วๆนี้จะมีกําหนดการลงพื้นที่เพื่อปราบปรามผู้มีอิทธิพลรายใหญ่ในพื้นที่ต่างๆ เพื่อถอนรากถอนโคนอาณาจักรของผู้มีอิทธิพลรายสําคัญ ต่อไป” นายชาดาฯ กล่าวในช่วงท้าย
รัฐบาลไทย-ข่าวทำเนียบรัฐบาล-รมช.มท. ”เกรียง“ ประชุมติดตามการดำเนินงานตามนโยบายรัฐบาล และตรวจความพร้อมของเครื่องจักรกลสาธารณภัย เพื่อหาแนวทางการบริหารจัดการน้ำ การแก้ไขปัญหาภัยแล้ง และแก้ไขปัญหาไฟป่า หมอกควัน
วันพฤหัสบดีที่ 21 มีนาคม 2567
21/03/2567
รมช.มท. ”เกรียง“ ประชุมติดตามการดําเนินงานตามนโยบายรัฐบาล และตรวจความพร้อมของเครื่องจักรกลสาธารณภัย เพื่อหาแนวทางการบริหารจัดการน้ํา การแก้ไขปัญหาภัยแล้ง และแก้ไขปัญหาไฟป่า หมอกควัน
รมช.มท. ”เกรียง“ ประชุมติดตามการดําเนินงานตามนโยบายรัฐบาล และตรวจความพร้อมของเครื่องจักรกลสาธารณภัย เพื่อหาแนวทางการบริหารจัดการน้ํา การแก้ไขปัญหาภัยแล้ง และแก้ไขปัญหาไฟป่า หมอกควันในพื้นที่จังหวัดอุดรธานี
เมื่อวันที่ 20 มี.ค. 67 นายเกรียง กัลป์ตินันท์ รัฐมนตรีช่วยว่าการกระทรวงมหาดไทย พร้อมด้วย นายชูวิทย์ พิทักษ์พรพัลลภ ผู้ช่วยรัฐมนตรีประจํากระทรวงมหาดไทย นายสมชัย อัศวชัยโสภณ ที่ปรึกษารัฐมนตรีช่วยว่าการกระทรวงมหาดไทย นายศุภชัย นพขํา ผู้ช่วยเลขานุการรัฐมนตรีว่าการกระทรวงมหาดไทย นายณรงค์ จีนอ่ํา ผู้ตรวจราชการกระทรวงมหาดไทย นายสหรัฐ วงศ์สกุลวิวัฒน์ รองอธิบดีกรมป้องกันและบรรเทาสาธารณภัย นางสางณฐธนา คงรัตนชาติ ผู้ตรวจราชการกรมป้องกันและบรรเทาสาธารณภัย และคณะฯ ลงพื้นที่จังหวัดอุดรธานี เพื่อติดตามการดําเนินงานตามนโยบายรัฐบาล และวางแนวทางป้องกันบรรเทาสาธารณภัยในพื้นที่จังหวัดอุดรธานี โดยมี นายวันชัย คงเกษม ผู้ว่าราชการจังหวัดอุดรธานี นายณฐพล วิถี รองผู้ว่าราชการจังหวัด อุดรธานี นายกฤต อรรคศรีวร หัวหน้าสํานักงานจังหวัดอุดรธานี ร.ต.อ.ตนุพล พันธ์สวัสดิ์ ผู้อํานวยการศูนย์ป้องกันและบรรเทาสาธารณภัย เขต 14 อุดรธานี นายธนทร ศรีนาค หัวหน้าสํานักงานป้องกันและบรรเทาสาธารณภัยจังหวัดอุดรธานี นายพรเทพ ศรีวรานันท์ โยธาธิการและผังเมืองจังหวัดอุดรธานี และผู้แทนหน่วยงานที่เกี่ยวข้องเข้าร่วมประชุม ณ ห้องประชุมกรมหลวงประจักษ์ศิลปาคม ศาลากลางจังหวัดอุดรธานี และลงพื้นที่ตรวจเยี่ยมศูนย์ป้องกันบรรเทาและสาธารณภัย เขต 14 อุดรธานี
นายเกรียง กัลป์ตินันท์ กล่าวว่า จังหวัดอุดรธานีเป็นพื้นที่ที่มีศักยภาพ สามารถวางแผนแนวทางการบริหารจัดการน้ําเพื่อแก้ไขปัญหาภัยแล้ง ปัญหาไฟป่า หมอกควัน ได้อย่างมีประสิทธิภาพ โดยให้จังหวัดบูรณาการหน่วยงานที่เกี่ยวข้องในพื้นที่ เก็บรวบรวมข้อมูลที่สําคัญในการบริหารจัดการน้ํา โดยเฉพาะองค์กรปกครองส่วนท้องถิ่นซึ่งมีข้อมูลเชิงลึก แล้วส่งให้กรมป้องกันบรรเทาสาธารณภัย เพื่อดําเนินการการแก้ไขปัญหาต่าง ๆ และหากอยู่นอกเหนือขอบเขตอํานาจของกรมป้องกันและบรรเทาสาธารณภัย ควรส่งต่อข้อมูลที่จําเป็นต่อการแก้ไขปัญหาความเดือดร้อนของประชาชนให้กับหน่วยงานที่เกี่ยวข้อง เช่น กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ เพื่อร่วมบูรณาการแก้ไขปัญหาให้ได้โดยเร็วที่สุด
"ในการนี้ จังหวัดอุดรธานีและกรมป้องกันบรรเทาสาธารณภัย ควรจัดกําลังเจ้าหน้าที่ และเครื่องจักรกลสาธารณภัย ให้พร้อมเผชิญเหตุตลอด 24 ชั่วโมง เพื่อเตรียมพร้อมรับมือกับภัยช่วงเทศกาลสงกรานต์ที่กําลังจะเกิดขึ้น โดยเน้นการเตรียมการป้องกันภัย มากกว่าการบรรเทาภัย” และการให้ความสําคัญกับจุดที่จะตั้งด่านตรวจในช่วงเทศกาลสงกรานต์ให้มีความเหมาะสมกับพื้นที่ ซึ่งจะต้องร่วมกันวางแผนกับทุกภาคส่วนเพื่อให้เกิดความรอบคอบ รัดกุม โดยแต่ละด่านตรวจควรอยู่ห่างกันในระยะที่เหมาะสม เพื่ออํานวยความสะดวกในการเดินทางของพี่น้องประชาชน และตนหวังให้ผู้ที่เดินทางในช่วงหยุดยาวของเทศกาลสงกรานต์ปลอดภัยทุกท่าน" นายเกรียงฯ กล่าวในช่วงท้าย
รัฐบาลไทย-ข่าวทำเนียบรัฐบาล-21 มีนาคม #วันป่าไม้โลก  “...เราจะทำให้ประเทศไทยกลับมามีความอุดมสมบูรณ์ มีความชุ่มชื้นได้ ขออย่าไปรังแกป่าเท่านั้นเอง...”
วันพฤหัสบดีที่ 21 มีนาคม 2567
21 มีนาคม #วันป่าไม้โลก  “...เราจะทําให้ประเทศไทยกลับมามีความอุดมสมบูรณ์ มีความชุ่มชื้นได้ ขออย่าไปรังแกป่าเท่านั้นเอง...”
พระราชดํารัส พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 พระราชทานแก่คณะบุคคลที่เข้าเฝ้าฯ ณ ศาลาดุสิดาลัย วันที่ 4 ธันวาคม 2537
ที่มา : สํานักงาน กปร.
รัฐบาลไทย-ข่าวทำเนียบรัฐบาล-ชวนเที่ยวไทย ! “สุขทันที ... ที่เที่ยวเมืองรอง” หวังกระจายรายได้กว่า 3 แสนล้านบาท สู่ 55 เมืองรอง
วันพฤหัสบดีที่ 21 มีนาคม 2567
ชวนเที่ยวไทย ! “สุขทันที ... ที่เที่ยวเมืองรอง” หวังกระจายรายได้กว่า 3 แสนล้านบาท สู่ 55 เมืองรอง
.....
ชวนเที่ยวไทย ! “สุขทันที ... ที่เที่ยวเมืองรอง” หวังกระจายรายได้กว่า 3 แสนล้านบาท สู่ 55 เมืองรอง
.
การท่องเที่ยวแห่งประเทศไทย เปิดแคมเปญ “สุขทันที ... ที่เที่ยวเมืองรอง” โดยอํานวยความสะดวกแก่นักท่องเที่ยวในพื้นที่เมืองรอง 55 จังหวัด ผ่านสิทธิพิเศษจากหน่วยงานพันธมิตร กระตุ้นเศรษฐกิจการท่องเที่ยวในพื้นที่เมืองรองให้คึกคัก ซึ่งคาดว่าจะทําให้เกิดการเดินทางในพื้นที่เมืองรองไม่น้อยกว่า 110,700 ล้านคน-ครั้ง สร้างรายได้กระจายสู่ท้องถิ่นในพื้นที่เมืองรองไม่น้อยกว่า 324,900 ล้านบาท
.
สิทธิพิเศษตามแคมเปญนี้ เช่น
- Agoda มอบส่วนลด 14% สูงสุด 300 บาท ตั้งแต่เดือน มี.ค. – มิ.ย.67
- ไทยแอร์เอเชีย มอบส่วนลดบัตรโดยสารเครื่องบินในประเทศ ช่วงเดือน พ.ค. – ส.ค.67
- อมรินทร์ทีวี Big C และ Traveloka มอบสิทธิพิเศษผ่านการแลกคะแนนบิ๊กพอยต์ เพื่อรับส่วนลดที่พักและร้านอาหารที่ร่วมโครงการใน 55 จังหวัดเมืองรอง ตั้งแต่ 1 ธ.ค.66 – 30 เม.ย.67
- AVIS มอบส่วนลดสูงสุด 200 บาท สําหรับการเช่ารถ 9 สาขาบริการในเมืองรอง ได้แก่ จ.เชียงราย น่าน พิษณุโลก นครพนม บุรีรัมน์ อุดรธานี อุบลราชธานี ตรัง และนครศรีธรรมราช
- บัตรเครดิตกรุงศรี มอบส่วนลดสูงสุด 70% เมื่อจองเข้าพักโดยตรงกับโรงแรมกว่า 90 แห่งในจังหวัดเมืองรอง ตั้งแต่ 15 มี.ค. – 31 ก.ค.67
.
ผู้สนใจติดตามรายละเอียดได้ที่ เฟซบุ๊ก : TAT Contact Center หรือ โทร. 1672
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“เสริมศักดิ์”เผยครม.ไฟเขียวแต่งตั้งผู้บริหารวธ. 2 ราย เพื่อสับเปลี่ยนหมุนเวียนและเป็นไปตามความเหมาะสม
วันพฤหัสบดีที่ 21 มีนาคม 2567
​“เสริมศักดิ์”เผยครม.ไฟเขียวแต่งตั้งผู้บริหารวธ. 2 ราย เพื่อสับเปลี่ยนหมุนเวียนและเป็นไปตามความเหมาะสม
​“เสริมศักดิ์”เผยครม.ไฟเขียวแต่งตั้งผู้บริหารวธ. 2 ราย เพื่อสับเปลี่ยนหมุนเวียนและเป็นไปตามความเหมาะสม
“เสริมศักดิ์”เผยครม.ไฟเขียวแต่งตั้งผู้บริหารวธ. 2 ราย เพื่อสับเปลี่ยนหมุนเวียนและเป็นไปตามความเหมาะสม
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า ที่ประชุมคณะรัฐมนตรี (ครม.) อย่างเป็นทางการนอกสถานที่ ครั้งที่ 2/2567 ในพื้นที่กลุ่มจังหวัดภาคเหนือตอนบน 2 (เชียงราย น่าน พะเยาและแพร่) ณ หอประชุมพญางําเมือง มหาวิทยาลัยพะเยา จังหวัดพะเยา เมื่อวันที่ 19 มีนาคมที่ผ่านมา มีมติอนุมัติตามที่กระทรวงวัฒนธรรม (วธ.) เสนอแต่งตั้งข้าราชการพลเรือนสามัญ สังกัดกระทรวงวัฒนธรรม ให้ดํารงตําแหน่งประเภทบริหารระดับสูง จํานวน 2 ราย เพื่อสับเปลี่ยนหมุนเวียน ดังนี้ 1. นายโกวิท ผกามาศ อธิบดีกรมส่งเสริมวัฒนธรรม ดํารงตําแหน่ง ผู้อํานวยการสํานักงานศิลปวัฒนธรรมร่วมสมัย 2. นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย ดํารงตําแหน่ง อธิบดีกรมส่งเสริมวัฒนธรรม ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
รัฐมนตรีว่าการกระทรวงวัฒนธรรม กล่าวอีกว่า การเสนอแต่งตั้งผู้บริหารวธ.ครั้งนี้เพื่อสับเปลี่ยนหมุนเวียนและเป็นไปตามความเหมาะสม ผู้บริหารระดับสูงของวธ.ทั้งสองคนล้วนเป็นผู้มีความรู้ความสามารถและมีประสบการณ์ทํางานสูงสามารถขับเคลื่อนนโยบายรัฐบาลและนโยบายของวธ.ได้เป็นอย่างดี
รัฐบาลไทย-ข่าวทำเนียบรัฐบาล-กรมทางหลวงชนบทก่อสร้างสะพานวัดราษฎร์ประดิษฐ์ บ้านหน้าพระธาตุ ข้ามแม่น้ำน่าน จังหวัดอุตรดิตถ์  แล้วเสร็จ
วันพฤหัสบดีที่ 21 มีนาคม 2567
กรมทางหลวงชนบทก่อสร้างสะพานวัดราษฎร์ประดิษฐ์ บ้านหน้าพระธาตุ ข้ามแม่น้ําน่าน จังหวัดอุตรดิตถ์  แล้วเสร็จ
....
กรมทางหลวงชนบท กระทรวงคมนาคม โดยสํานักก่อสร้างสะพาน ดําเนินการก่อสร้างสะพานวัดราษฎร์ประดิษฐ์ - บ้านหน้าพระธาตุ (สะพานข้ามแม่น้ําน่าน) ตําบลคอรุม อําเภอพิชัย จังหวัดอุตรดิตถ์ แล้วเสร็จ และเปิดให้สัญจรได้แล้ว ซึ่งก่อสร้างสะพานแบบคอนกรีตเสริมเหล็ก ความยาว 210 เมตร ผิวจราจรกว้าง 8 เมตร ทางเท้ากว้าง 1.50 เมตร พร้อมก่อสร้างถนนต่อเชื่อมผิวจราจรคอนกรีตเสริมเหล็ก กว้าง 11.80 เมตร ยาว 41.68 เมตร รวมไหล่ทาง ใช้งบประมาณ 47.196 ล้านบาท ทั้งนี้ เพื่อยกระดับโครงข่ายสายทาง เชื่อมการคมนาคมระหว่างสองฝั่งให้ประชาชน ในพื้นที่ใช้เป็นเส้นทางขนส่งพืชผลทางการเกษตร ส่งเสริมวิสาหกิจชุมชน และสามารถสัญจรได้อย่างสะดวก รวดเร็ว ปลอดภัยมากขึ้น อีกทั้งช่วยลดค่าใช้จ่ายและร่นระยะทางได้ประมาณ 15 กิโลเมตร ช่วยระบายการจราจรที่แออัดในชุมชนเมือง พร้อมรองรับการเติบโตทางเศรษฐกิจและการท่องเที่ยวที่ขยายตัวของจังหวัดในอนาคต
รัฐบาลไทย-ข่าวทำเนียบรัฐบาล-กิจกรรมบริจาคโลหิตเพื่อ ถวายเป็นพระราชกุศลแด่พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ และวันคล้ายวันสถาปนากระทรวงกลาโหม ครบ ๑๓๗ ปี (๘ เ
วันพฤหัสบดีที่ 21 มีนาคม 2567
กิจกรรมบริจาคโลหิตเพื่อ ถวายเป็นพระราชกุศลแด่พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ และวันคล้ายวันสถาปนากระทรวงกลาโหม ครบ ๑๓๗ ปี (๘ เ
...
วันพฤหัสบดีที่ ๒๑ มีนาคม ๒๕๖๗ เวลา ๐๘.๐๐ นาฬิกา นายสุทิน คลังแสง รัฐมนตรีว่าการกระทรวงกลาโหม เป็นประธานจัดกิจกรรมบริจาคโลหิตถวายเป็นพระราชกุศลแด่พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ และวันคล้ายวันสถาปนากระทรวงกลาโหม ประจําปี ๒๕๖๗ ครบ ๑๓๗ ปี (๘ เมษายน ๒๕๖๗) ณ ห้องศรีสมาน ๑ ชั้น ๒ อาคารเอนกประสงค์ สํานักงานปลัดกระทรวงกลาโหม พื้นที่ศรีสมาน โดยมี รองปลัดกระทรวงกลาโหม หัวหน้าหน่วยขึ้นตรงสํานักงานปลัดกระทรวงกลาโหม ผู้แทนเหล่าทัพ ผู้แทนองค์การสงเคราะห์ทหารผ่านศึก และกําลังพลที่ร่วมบริจาคโลหิต เข้าร่วมในพิธี
โลหิตนับว่าเป็นสิ่งจําเป็นและมีความสําคัญในการใช้รักษาผู้ป่วย ฉะนั้นการบริจาคโลหิตจึงเป็นวิธีการช่วยชีวิตผู้อื่นที่ดีที่สุด ที่คนทั่วไปสามารถทําได้ โลหิตมีความสําคัญในการรักษาผู้ป่วยเป็นอย่างยิ่ง ทั้งในผู้ป่วยที่เสียเลือดจากอุบัติเหตุ หรือมีโรคที่ทําให้ไม่สามารถสร้างเม็ดเลือดได้เอง โดยเลือดต่างจากยารักษาโรค เนื่องจากไม่สามารถซื้อขายได้ จําเป็นต้องได้มาโดยการบริจาคเท่านั้น ด้วยเหตุนี้การบริจาคโลหิตจึงเป็นการช่วยเหลือเพื่อนมนุษย์ และทําให้ผู้บริจาคมีความสุขในการเป็นผู้ให้ นอกจากนี้ยังทําให้สุขภาพและร่างกายของผู้บริจาคแข็งแรงขึ้นอีกด้วย
สําหรับโลหิตที่ได้รับจากการบริจาคในครั้งนี้มีจํานวนทั้งสิ้น ๑๘๔,๐๕๐ ซีซี โดยจะนําไปมอบให้กับสถาบันพยาธิวิทยา ศูนย์อํานวยการแพทย์พระมงกุฎเกล้า โรงพยาบาลทหาร และสภากาชาดไทย เพื่อนําไปช่วยเหลือผู้ป่วยในการรักษาพยาบาล รวมถึงนําไปช่วยเหลือทหาร ตํารวจ ที่ได้รับบาดเจ็บจากการปฏิบัติหน้าที่
รัฐบาลไทย-ข่าวทำเนียบรัฐบาล-กรมธนารักษ์ร่วมลงนามบันทึกข้อตกลงความร่วมมือโครงการพัฒนาสวัสดิการทางเลือกรองรับสังคมผู้สูงวัย
วันพฤหัสบดีที่ 21 มีนาคม 2567
21/03/2567
กรมธนารักษ์ร่วมลงนามบันทึกข้อตกลงความร่วมมือโครงการพัฒนาสวัสดิการทางเลือกรองรับสังคมผู้สูงวัย
กรมธนารักษ์บูรณาการความร่วมมือกับกรมส่งเสริมการปกครองท้องถิ่นจัดทํา “โครงการพัฒนาสวัสดิการทางเลือกรองรับสังคมผู้สูงวัยของ อปท. ในที่ราชพัสดุ” เพื่อให้สอดคล้องกับการที่ประเทศไทยเข้าสู่สังคมผู้สูงอายุอย่างสมบูรณ์
https://x.com/PR_mof/status/1770707637459423462?s=20วันนี้ (21 มีนาคม 2567) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ ในฐานะหน่วยงานที่มีหน้าที่บริหารจัดการที่ราชพัสดุได้จัดทํา “โครงการพัฒนาสวัสดิการทางเลือกรองรับสังคมผู้สูงวัยของ อปท. ในที่ราชพัสดุ” โดยร่วมกับองค์กรปกครองส่วนท้องถิ่นและหน่วยงานที่เกี่ยวข้อง เพื่อพิจารณาดําเนินโครงการฯ ตามความเหมาะสมของแต่ละพื้นที่ และเพื่อบูรณาการความร่วมมือกับหน่วยงานที่เกี่ยวข้องทั้งภาครัฐและเอกชนในการพัฒนาสวัสดิการทางเลือกสําหรับผู้สูงอายุ เพื่อยกระดับและเพิ่มคุณภาพชีวิตให้แก่ผู้สูงอายุในพื้นที่ เช่น ศูนย์บริการด้านสุขภาพและสาธารณสุขผู้สูงวัย ศูนย์ส่งเสริมและสนับสนุนอาสาสมัครดูแลผู้สูงวัย สถานที่ฝึกอบรม สร้างงาน ส่งเสริมอาชีพผู้สูงวัย เป็นต้น โดยมีพื้นที่เป้าหมายนําร่อง 34 จังหวัด 40 แปลง อาทิ ศูนย์การแพทย์และอาคารพัฒนาคุณภาพชีวิตผู้สูงอายุแบบครบวงจร เทศบาลเมืองบึงยี่โถ จังหวัดปทุมธานี สถานที่ฝึกอบรม สร้างงาน ส่งเสริมอาชีพผู้สูงอายุ และลานกีฬาอเนกปประสงค์ นันทนาการ เทศบาลตําบลทางพระ จังหวัดอ่างทอง เป็นต้น
อธิบดีกรมธนารักษ์ กล่าวในตอนท้ายว่า จากความร่วมมือโครงการดังกล่าวกรมธนารักษ์และกรมส่งเสริมการปกครองท้องถิ่นได้มีการร่วมลงนามบันทึกข้อตกลงความร่วมมือโครงการพัฒนาสวัสดิการทางเลือกสําหรับผู้สูงวัยขึ้น เมื่อวันพุธที่ 20 มีนาคม 2567 โดยมีนายสําราญ เมืองนิล รองอธิบดีกรมธนารักษ์ และนายศิริพันธ์ ศรีกงพลี รองอธิบดีกรมส่งเสริมการปกครองท้องถิ่น ร่วมลงนาม ณ ห้องประชุม 801 อาคารกรมธนารักษ์ โดยกรมธนารักษ์และกรมส่งเสริมการปกครองท้องถิ่นจะร่วมกันส่งเสริมและสนับสนุนสํานักงานธนารักษ์พื้นที่ และองค์กรปกครองส่วนท้องถิ่นในการพัฒนาสวัสดิการทางเลือกเพื่อรองรับสังคมผู้สูงวัยตามหน้าที่และอํานาจตลอดจนดําเนินการด้านต่าง ๆ ที่เกี่ยวข้องไปจนกว่าโครงการจะแล้วเสร็จสมบูรณ์
รัฐบาลไทย-ข่าวทำเนียบรัฐบาล-โฆษกรัฐบาลเผยความเชื่อมั่นบริษัท อีซูซุมอเตอร์ ประกาศผลิตต้นแบบรถปิกอัพไฟฟ้าในไทย
วันพฤหัสบดีที่ 21 มีนาคม 2567
21/03/2567
โฆษกรัฐบาลเผยความเชื่อมั่นบริษัท อีซูซุมอเตอร์ ประกาศผลิตต้นแบบรถปิกอัพไฟฟ้าในไทย
โฆษกรัฐบาลเผยความเชื่อมั่นบริษัท อีซูซุมอเตอร์ ประกาศผลิตต้นแบบรถปิกอัพไฟฟ้าในไทย
วันนี้ (21 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่าภาคเอกชนผู้ผลิตยานยนต์เพื่อการพาณิชย์ของประเทศไทย เดินหน้าสนับสนุนนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในการมุ่งมั่นสู่สังคมที่เป็นกลางทางคาร์บอนในปี 2593 และการปล่อยก๊าซเรือนกระจกสุทธิเป็นศูนย์ (Net Zero) ภายในปี 2608 ตลอดจนสนับสนุนเป้าหมายของประเทศไทยในการเป็นศูนย์กลางการผลิตยานยนต์ไฟฟ้า และโลจิสติกส์ของภูมิภาคอาเซียน ด้วยแผนการผลิตรถปิกอัพไฟฟ้าในไทยเพื่อส่งออก รวมถึงสร้างศูนย์พัฒนาและทดสอบยานยนต์ไฟฟ้า
โฆษกประจําสํานักนายกรัฐมนตรี กล่าวว่าบริษัท อีซูซุมอเตอร์ (Isuzu Motors) และบริษัท ตรีเพชรอีซูซุเซลส์ วางแผนที่จะผลิตรถปิกอัพไฟฟ้าต้นแบบ อีซูซุ ดีแมคซ์ หรือ Isuzu D-Max EV Concept จากฐานการผลิตในประเทศไทย เพื่อส่งออกในปี 2568 โดยเปิดตัวในประเทศภาคพื้นยุโรปบางประเทศ เช่น นอร์เวย์ จากนั้นมีกําหนดการจะเปิดตัวในสหราชอาณาจักร ออสเตรเลีย ไทย ตลอดจนประเทศหรือภูมิภาคอื่นๆ เป็นลําดับถัดไป และอีซูซุจะใช้เงินลงทุนทั้งสิ้น 1 ล้านล้านเยน หรือประมาณ 240,000 ล้านบาท ในด้านการวิจัยและพัฒนาภายในปีงบประมาณ 2573 เพื่อดําเนินการเรื่องการปฏิรูปทางดิจิทัลเกี่ยวกับความเป็นกลางทางคาร์บอนและโลจิสติกส์ และการสร้างศูนย์พัฒนาและทดสอบยานยนต์ไฟฟ้า
โดยในปัจจุบันไทยเป็นฐานการผลิตยานยนต์ที่สําคัญของโลก มีการผลิตรถยนต์ต่อปีมากถึง 1.8 - 1.9 ล้านคัน สูงที่สุดในอาเซียน และเป็นอันดับ 10 ของโลก ซึ่งเป็นการผลิตเพื่อจําหน่ายในประเทศ และการผลิตเพื่อส่งออกไปยังประเทศต่าง ๆ ทั่วโลก ซึ่งรถปิกอัพเป็นรถที่ส่งออกมากที่สุดคิดเป็น 70% จากรถทุกประเภท
“นายกรัฐมนตรีขอบคุณภาคเอกชนที่เชื่อมั่นในรัฐบาลและ นโยบายของไทยให้เป็นฐานการผลิต ความเชื่อมั่นนี้เป็นกําลังสําคัญสะท้อนถึงนโยบายของรัฐบาลที่มาถูกทาง สอดคล้องกับความท้าทายในยุคปัจจุบัน และความต้องการของภาคเอกชน รวมถึงแสดงให้เห็นว่าภาคเอกชนเห็นถึงศักยภาพและความพร้อมในโครงสร้างพื้นฐานที่แข็งแกร่งตามนโยบายของรัฐบาล ทั้งนี้ นายกรัฐมนตรีได้พบหารือกับผู้บริหารระดับสูงของบริษัทฯ ในการเดินทางไปร่วมการประชุมสุดยอดอาเซียน-ญี่ปุ่น เมื่อเดือนธันวาคม 2566 ที่ผ่านมา ซึ่งในโอกาสนี้ ขอให้เอกชนมั่นใจว่าไทยพร้อมจะเป็นฐานการผลิตยานยนต์แห่งอนาคตแบบครบวงจรอย่างแข็งแกร่ง ควบคู่ไปกับการส่งเสริมความยั่งยืนในการผลิต” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ สั่งการปลัดประยูร ลงพื้นที่ตรวจสอบปริมาณน้ำนมโคจากฟาร์มทุกฟาร์ม และศูนย์รวบรวมน้ำนมโคทุกแห่ง เพื่อเปรียบเทียบปริมาณน้ำนมโคให้สอดคล้องกันทั้งประเทศ ยืนยันข้อมูลปริมาณ
วันพฤหัสบดีที่ 21 มีนาคม 2567
รัฐมนตรีเกษตรฯ สั่งการปลัดประยูร ลงพื้นที่ตรวจสอบปริมาณน้ํานมโคจากฟาร์มทุกฟาร์ม และศูนย์รวบรวมน้ํานมโคทุกแห่ง เพื่อเปรียบเทียบปริมาณน้ํานมโคให้สอดคล้องกันทั้งประเทศ ยืนยันข้อมูลปริมาณ
รัฐมนตรีเกษตรฯ สั่งการปลัดประยูร ลงพื้นที่ตรวจสอบปริมาณน้ํานมโคจากฟาร์มทุกฟาร์ม และศูนย์รวบรวมน้ํานมโคทุกแห่ง เพื่อเปรียบเทียบปริมาณน้ํานมโคให้สอดคล้องกันทั้งประเทศ ยืนยันข้อมูลปริมาณน้ํานมโคที่แท้จริง และเป็นที่ยอมรับของผู้ที่เกี่ยวข้องทุกภาคส่วน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยว่า ตามที่มีผู้ร้องเรียนว่าข้อมูลปริมาณน้ํานมดิบที่คณะกรรมการโคนมและผลิตภัณฑ์นมนํามาใช้ในการบริหารจัดการนมทั้งระบบ ไม่มีความถูกต้องตรงตามปริมาณน้ํานมดิบที่มีอยู่จริง โดยมีการตกแต่งตัวเลขข้อมูลปริมาณน้ํานมดิบเพื่อหวังผลประโยชน์ ทําให้มีปริมาณมากกว่าความเป็นจริง จึงได้สั่งการให้ นายประยูร อินสกุล ปลัดกระทรวงเกษตรและสหกรณ์ และหน่วยงานที่เกี่ยวข้องเร่งตรวจสอบข้อเท็จจริง ลงพื้นที่ตรวจสอบปริมาณน้ํานมโคจากฟาร์มทุกฟาร์ม และศูนย์รวบรวมน้ํานมโคทุกแห่ง เพื่อเปรียบเทียบปริมาณน้ํานมโคให้สอดคล้องกันทั้งประเทศ เพื่อให้การกําหนดหลักเกณฑ์และวิธีการดําเนินงานโครงการอาหารเสริม (นม) โรงเรียน ประจําปีการศึกษา 2567 สอดคล้องกับข้อเท็จจริง โดยมีเป้าหมายในพื้นที่ 60 จังหวัด (จังหวัดที่มีเกษตรกรมากกว่า 500 ราย จํานวน 10 จังหวัด ได้แก่ ลพบุรี สระบุรี สระแก้ว นครราชสีมา ขอนแก่น เชียงใหม่ ราชบุรี กาญจนบุรี นครปฐม และประจวบคีรีขันธ์) โคนม 740,729 ตัว (เป็นโคนมที่กําลังรีดนม 321,135 ตัว) เกษตรกร 21,290 ราย และศูนย์รวบรวมน้ํานมโค จํานวน 208 ศูนย์ ทั้งนี้ กระทรวงเกษตรและสหกรณ์ได้แต่งตั้งคณะกรรมการและคณะทํางานตรวจสอบปริมาณน้ํานมโคทั้งระบบ เพื่อตรวจสอบยืนยันข้อมูลปริมาณน้ํานมโคที่แท้จริง และเป็นที่ยอมรับของผู้ที่เกี่ยวข้องทุกภาคส่วนด้วย
รัฐบาลไทย-ข่าวทำเนียบรัฐบาล-ธอส. รับใบประกาศการรับรองมาตรฐานสากล ISO37001:2016  ระบบจัดการการต่อต้านการให้และรับสินบน
วันพฤหัสบดีที่ 21 มีนาคม 2567
21/03/2567
ธอส. รับใบประกาศการรับรองมาตรฐานสากล ISO37001:2016  ระบบจัดการการต่อต้านการให้และรับสินบน
ธนาคารอาคารสงเคราะห์ (ธอส.) รับมอบใบประกาศนียบัตรรับรองมาตรฐานสากล ISO 37001:2016 ระบบจัดการการต่อต้านการให้และรับสินบน เป็นหน่วยงานรัฐแห่งแรกของประเทศไทย ที่ได้รับการรับรองระบบการจัดการการต่อต้านการให้และรับสินบน ตามมาตรฐานสากล ISO 37001:2016
นายนิวัติไชย เกษมมงคล เลขาธิการคณะกรรมการป้องกันและปราบปรามการทุจริตแห่งชาติ (ป.ป.ช.) ร่วมเป็นสักขีพยานในการรับมอบใบประกาศนียบัตรรับรองมาตรฐานสากล ISO 37001:2016 ระบบจัดการการต่อต้านการให้และรับสินบน (Anti-bribery Management System : ABMS) โดยนายกมลภพ วีระพละ กรรมการผู้จัดการธนาคารอาคารสงเคราะห์ (ธอส.) เป็นผู้รับมอบจากสถาบันมาตรฐานอังกฤษ (BSI) พร้อม นายธะเรศ โปษยานนท์ กรรมการธนาคาร และกรรมการตรวจสอบ โดยธนาคารอาคารสงเคราะห์ เป็นหน่วยงานรัฐแห่งแรกของประเทศไทย ที่ได้รับการรับรองระบบการจัดการการต่อต้านการให้และรับสินบน ตามมาตรฐานสากล ISO 37001:2016 – Accredited by ANAB พร้อมกันนี้ นายกมลภพ วีระพละ กรรมการผู้จัดการธนาคารอาคารสงเคราะห์ พร้อมด้วยคณะผู้บริหารและผู้เข้าร่วมงาน ร่วมกันปฏิญาณตน เพื่อเป็นการแสดงเจตจํานงสุจริตต่อต้านคอร์รัปชันทุกรูปแบบ ซึ่งเป็นการแสดงเจตนารมณ์และคํามั่นว่าจะปฏิบัติหน้าที่และบริหารหน่วยงานอย่างซื่อสัตย์สุจริตโปร่งใส ตามหลักการการกํากับดูแลกิจการที่ดีและจรรยาบรรณ ของธนาคารอาคารสงเคราะห์ (G H Bank Corporate Governance Principles and Code of Conduct) และประกาศธนาคารอาคารสงเคราะห์ เรื่อง ไม่รับของขวัญและของกํานัลทุกชนิดจากการปฏิบัติหน้าที่ (No Gift Policy) ประจําปี พ.ศ. 2567 เพื่อเป็นการมอบนโยบายดังกล่าวให้พนักงานร่วมกันต่อต้านการทุจริตทุกรูปแบบ
ในฐานะที่ธนาคารเป็นหน่วยงานของรัฐ ได้ตระหนักและเล็งเห็นความสําคัญของปัญหาการทุจริต ซึ่งเป็นปัญหาสําคัญของชาติที่มีผลกระทบต่อการบริหารกิจการบ้านเมืองที่ดี อีกทั้งยังเป็นการแสดงพลังในการรณรงค์ส่งเสริมวัฒนธรรมสุจริต ธรรมาภิบาล และความโปร่งใสในกลุ่มรัฐวิสาหกิจ อันนําไปสู่การรวมพลังเป็นเครือข่ายป้องกันและปราบปรามการทุจริต สอดคล้องตามแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปี 2567 นอกจากนี้ นายนิวัติไชย เกษมมงคล เลขาธิการคณะกรรมการป้องกันและปราบปรามการทุจริตแห่งชาติ กล่าวปาฐกถา เรื่อง “ขับเคลื่อนธรรมาภิบาลสู่มาตรฐานสากล” โดยผลการดําเนินการดังกล่าวถือเป็นการต่อยอดความสําเร็จจากการเป็นที่ยอมรับในฐานะหน่วยงานต้นแบบด้านธรรมาภิบาล ซึ่งพิสูจน์ให้เห็นถึงประสิทธิภาพการบริหารจัดการและการดําเนินงานด้านธรรมาภิบาล ที่มีความโปร่งใส เป็นธรรม อันเป็นหนึ่งในปัจจัยที่นําไปสู่การเป็น “ธนาคารแห่งความยั่งยืน (Sustainable Bank)”
รัฐบาลไทย-ข่าวทำเนียบรัฐบาล-ก.เกษตรฯ จัดประชุมคณะทำงานดำเนินโครงการและกิจกรรมงานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของสำนักงานปลัดกระทรวงเกษตรแ
วันพฤหัสบดีที่ 21 มีนาคม 2567
ก.เกษตรฯ จัดประชุมคณะทํางานดําเนินโครงการและกิจกรรมงานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของสํานักงานปลัดกระทรวงเกษตรแ
ก.เกษตรฯ จัดประชุมคณะทํางานดําเนินโครงการและกิจกรรมงานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของสํานักงานปลัดกระทรวงเกษตรและสหกรณ์
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะทํางานดําเนินโครงการและกิจกรรมงานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของสํานักงานปลัดกระทรวงเกษตรและสหกรณ์ ครั้งที่ 1/2567 ณ ห้องรองปลัดกระทรวงเกษตรและสหกรณ์และผ่านระบบสื่อสารออนไลน์
โดยที่ประชุมได้รับทราบประเด็นต่าง ๆ ดังนี้
1) การจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคล เฉลิมพระชนมพรรษา 6 รอบ 28 กรกฎาคม 2567 และ 2) การเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงเกษตรและสหกรณ์ นอกจากนี้ ยังได้พิจารณาโครงการและกิจกรรมร่วมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา6 รอบ 28 กรกฎาคม 2567 ของสํานักงานปลัดกระทรวงเกษตรและสหกรณ์
สําหรับขอบเขตของกิจกรรมและโครงการจัดงาน จะเริ่มตั้งแต่เดือนกุมภาพันธ์ - ธันวาคม 2567
ประเภทของโครงการหรือกิจกรรม จําแนกเป็น 9 ด้านคือ
1) ด้านการส่งเสริมคุณภาพชีวิต พัฒนาสังคมและจิตใจ
2) ด้านการส่งเสริมศาสนาและวัฒนธรรม
3) ด้านการสร้างถาวรวัตถุและสิ่งสาธารณประโยชน์
4) ด้านส่งเสริมวิทยาศาสตร์และเทคโนโลยี
5) ด้านการส่งเสริมสิ่งแวดล้อมและอนุรักษ์ทรัพยากรธรรมชาติ
6) ด้านส่งเสริมการศึกษา
7) ด้านมหกรรมการแสดง การประกวด และนิทรรศการ
8) ด้านการจัดทําเอกสาร สื่อสิ่งพิมพ์ วีดิทัศน์ และของที่ระลึก
และ 9) ด้านอื่น ๆ
รัฐบาลไทย-ข่าวทำเนียบรัฐบาล-กรมทางหลวงชนบทระดมเจ้าหน้าที่ดับไฟป่าริมทาง รับมือสถานการณ์หมอกควัน และปัญหา PM2.5 เร่งบรรเทาความเดือดร้อนให้กับประชาชนในพื้นที่จังหวัดแม่ฮ่องสอน
วันพฤหัสบดีที่ 21 มีนาคม 2567
กรมทางหลวงชนบทระดมเจ้าหน้าที่ดับไฟป่าริมทาง รับมือสถานการณ์หมอกควัน และปัญหา PM2.5 เร่งบรรเทาความเดือดร้อนให้กับประชาชนในพื้นที่จังหวัดแม่ฮ่องสอน
....
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 10 (เชียงใหม่) แขวงทางหลวงชนบทแม่ฮ่องสอน จัดเจ้าหน้าที่และรถบรรทุกน้ําเข้าควบคุมสถานการณ์ไฟป่าริมทางในสายทางหลวงชนบท มส.5019 แยกทางหลวงชนบท มส.4001 - บ้านดอยแสง อําเภอเมือง จังหวัดแม่ฮ่องสอน ช่วงระหว่าง กม.ที่ 5+700 และช่วง กม.ที่ 6+000 ป้องกันไฟป่าลุกลาม แก้ปัญหาหมอกควัน และฝุ่นละออง PM2.5 ในช่วงสถานการณ์วิกฤต ตลอดจนบรรเทาผลกระทบที่เกิดขึ้นต่อสุขภาพของประชาชน ปัจจุบันหลายจังหวัดในประเทศไทยเกิดจุดความร้อนกระจายอยู่ในพื้นที่เพิ่มขึ้น ประกอบกับสภาพอากาศมีความชื้นน้อยและร้อนจัด รวมถึงมีการลักลอบเผา ซึ่งเป็นปัจจัยเสี่ยงทําให้เกิดสถานการณ์ไฟป่าและส่งผลให้หลายพื้นที่มีค่าฝุ่นละอองอยู่ในระดับเริ่มส่งผลกระทบต่อสุขภาพ
ทั้งนี้ ทช. ตระหนักถึงความสําคัญในการช่วยลดมลภาวะและรับมือปัญหา PM2.5 ได้จัดเจ้าหน้าที่ลาดตระเวนพร้อมรถบรรทุกน้ําเตรียมพร้อมรับมือสถานการณ์ดังกล่าว ฉีดพ่นละอองน้ํา และบูรณาการร่วมกับหน่วยงานที่เกี่ยวข้อง เพื่อรับมือสถานการณ์หมอกควันและฝุ่นละอองขนาดเล็ก PM2.5 ในพื้นที่ริมทางที่อยู่ในความรับผิดชอบอย่างต่อเนื่อง เพื่อร่วมแก้ไขสถานการณ์ที่ส่งผลต่อสุขภาพของประชาชน หากประชาชนพบเห็นเหตุ ไฟป่าและไฟไหม้หญ้าริมทางหลวงชนบท สามารถแจ้งและขอรับความช่วยเหลือได้ที่ สายด่วน ทช. โทร. 1146
รัฐบาลไทย-ข่าวทำเนียบรัฐบาล-คมนาคม เปิดวิ่งฟรี มอเตอร์เวย์บางใหญ่ - กาญจนบุรี ช่วงเทศกาลสงกรานต์ 2567 พร้อมให้บริการทุกสุดสัปดาห์ เพื่อกระตุ้นเศรษฐกิจและการท่องเที่ยวภาคตะวันตก
วันพฤหัสบดีที่ 21 มีนาคม 2567
คมนาคม เปิดวิ่งฟรี มอเตอร์เวย์บางใหญ่ - กาญจนบุรี ช่วงเทศกาลสงกรานต์ 2567 พร้อมให้บริการทุกสุดสัปดาห์ เพื่อกระตุ้นเศรษฐกิจและการท่องเที่ยวภาคตะวันตก
.....
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม เปิดเผยว่า รัฐมนตรีว่าการกระทรวงคมนาคม นายสุริยะ จึงรุ่งเรืองกิจ มีความห่วงใยประชาชนผู้ใช้ทางในช่วงเทศกาลสงกรานต์ 2567 จึงได้มอบหมายให้ทุกหน่วยงานเตรียมความพร้อมมาตรการอํานวยความสะดวกและความปลอดภัยในทุกมิติ เพื่อให้พี่น้องประชาชนเดินทางกลับบ้านและเดินทางท่องเที่ยวอย่างมีความสุข ตามนโยบาย “คมนาคม เพื่อความอุดมสุขของประชาชน” โดยได้สั่งการให้กรมทางหลวง (ทล.) เร่งดําเนินการ โดยเฉพาะอย่างยิ่งทางหลวงพิเศษระหว่างเมืองหมายเลข 81 (M81) สายบางใหญ่ - กาญจนบุรี เพื่อเติมเต็มโครงข่ายทางหลวงพิเศษระหว่างเมือง เพิ่มความสะดวก รวดเร็ว และปลอดภัยให้กับประชาชนในการเดินทางและขนส่งสินค้า จากกรุงเทพฯ และปริมณฑล ไปสู่เขตพัฒนาเศรษฐกิจพิเศษจังหวัดกาญจนบุรี และภาคตะวันตกของประเทศ ส่งเสริมการค้า การลงทุน การท่องเที่ยว และเพิ่มขีดความสามารถการแข่งขันของไทยบนเวทีโลก ปัจจุบัน ทล. อยู่ระหว่างการก่อสร้าง M81 มีความก้าวหน้า ณ เดือนกุมภาพันธ์ 2567 งานโยธา 97.51% ส่วนงานติดตั้งระบบ เช่น ระบบจัดเก็บค่าผ่านทาง ระบบบริหารจัดการและควบคุมการจราจร 39.08% เนื่องจากการก่อสร้างงานโยธามีความคืบหน้าจนเกือบสมบูรณ์แล้ว ทล. จึงมีแผนเปิดให้บริการ M81 เป็นการชั่วคราว โดยในช่วงสงกรานต์จะเปิดให้ประชาชนสามารถเข้าออกได้ที่ด่านนครปฐมตะวันตก ด่านท่ามะกา ด่านท่าม่วง และด่านกาญจนบุรี ตลอด 24 ชั่วโมง ตั้งแต่วันพฤหัสบดีที่ 11 เมษายน 2567 เวลา 00.01 น. ถึงวันอาทิตย์ที่ 21 เมษายน 2567 เวลา 24.00 น. โดยไม่เก็บค่าธรรมเนียมผ่านทาง เพื่ออํานวยความสะดวกให้แก่ประชาชน โดยเฉพาะอย่างยิ่งพี่น้องประชาชนชาวกาญจนบุรีและจังหวัดใกล้เคียง ที่จะสามารถเดินทางในช่วงเทศกาลสงกรานต์ได้อย่างสะดวกรวดเร็วมากยิ่งขึ้น และเป็นการส่งเสริมการท่องเที่ยวจังหวัดกาญจนบุรี และภาคตะวันตกได้เป็นอย่างดี นอกจากนี้ ทล. มีแผนเปิดให้บริการ M81 สายบางใหญ่ - กาญจนบุรี ในช่วงวันหยุดสุดสัปดาห์ เพื่อกระตุ้นให้ประชาชนเดินทางมากขึ้น โดยเปิดให้ผู้ใช้ทางสามารถเข้าออกได้ที่ด่านนครปฐมตะวันตก และด่านกาญจนบุรี ในทุกวันศุกร์ เวลา 15.00 น. และปิดด่านวันอาทิตย์ เวลา 21.00 น. เริ่มเปิดให้บริการตั้งแต่วันที่ 26 เมษายน 2567
นายสุรพงษ์ กล่าวว่า การพัฒนาโครงข่ายทางหลวงพิเศษระหว่างเมืองหมายเลข 81 สายบางใหญ่ - กาญจนบุรี และการเปิดให้บริการในช่วงเทศกาลสงกรานต์นี้ คาดว่าจะช่วยแบ่งเบาปริมาณการจราจรตั้งแต่ช่วงจังหวัดนครปฐม จนถึงกาญจนบุรี ได้ประมาณ 28% หรือ 7,500 คันต่อวัน ในขณะที่การเปิดให้ใช้บริการในช่วงสุดสัปดาห์ จะช่วยเพิ่มความสะดวกและลดระยะเวลาเดินทางให้แก่ประชาชนที่ต้องเดินทางจากกรุงเทพฯ ไปจังหวัดกาญจนบุรีได้ จากเดิมที่ขับขี่บนทางหลวงแผ่นดินปกติ (ทล.323 และ ทล.4) ต้องใช้เวลากว่า 1 ชั่วโมง แต่หากใช้เส้นทางนี้สามารถลดละยะเวลาเดินทางเหลือเพียง 30 นาทีเท่านั้น ซึ่งจะเป็นการกระตุ้นให้เกิดการเดินทาง และท่องเที่ยวเพิ่มมากขึ้น และส่งผลดีต่อเศรษฐกิจภาพรวมของประเทศตามมาด้วย
รัฐบาลไทย-ข่าวทำเนียบรัฐบาล-PM to make field visit to Phitsanulok and Nakhon Ratchasima on Mar 23-24
วันพฤหัสบดีที่ 21 มีนาคม 2567
21/03/2567
PM to make field visit to Phitsanulok and Nakhon Ratchasima on Mar 23-24
PM to make field visit to Phitsanulok and Nakhon Ratchasima on Mar 23-24
March 21, 2024, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to make a field visit to Phitsanulok province (Bang Ragum district) in the morning of March 23, 2024. His schedule will later be announced.
On March 24, 2024, the Prime Minister will visit 6 districts of Nakhon Ratchasima province. His schedule is as follows:
At 0800hrs, the Prime Minister will chair the robe changing ceremony of Thao Suranaree at Thao Suranaree Monument, Muang district, before traveling to Khong district to inspect the venue for the 2029 International Horticultural Expo or “Korat Expo 2029” which will be held during November 10, 2029 and February 28 February 2030. He will, then, observe the operation of Thung Samrit Irrigation Project in Phimai district.
In the afternoon, the Prime Minister will visit Nakhonratchasima (Nong Teng) Airport in Chalerm Phrakiat district, and chair the meeting on provincial development at Pak Thong Chai Municipality Office in Pak Thong Chai district. He will also observe the construction of Khao Kheon Lan Skywalk, overlooking Lam Takhong Dam, in Sikhio district. The Skywalk is part of Nakhon Ratchasima urban development strategy and will be promoted as the province’s new landmark.
In the evening, the Prime Minister is scheduled to chair the opening of light and sound show at the 2024 Thao Suranaree (Ya Mo) Fair, held annually in Muang district in memory of local heroine Thao Suranaree, before leaving Nakhon Ratchasima to arrive in Bangkok at approx. 2100hrs.
The schedule may be adjusted as appropriate.
รัฐบาลไทย-ข่าวทำเนียบรัฐบาล-สธ. สรุปผลการดูแลสุขภาพประชาชนเข้าสักการะพระบรมสารีริกธาตุใน 4 จังหวัด 22 วัน กว่า 4.6 แสนราย
วันพฤหัสบดีที่ 21 มีนาคม 2567
สธ. สรุปผลการดูแลสุขภาพประชาชนเข้าสักการะพระบรมสารีริกธาตุใน 4 จังหวัด 22 วัน กว่า 4.6 แสนราย
ปลัดกระทรวงสาธารณสุข สรุปผลการดูแลสุขภาพประชาชนที่เดินทางเข้าสักการะพระบรมสารีริกธาตุและพระอรหันตธาตุ ในพื้นที่ 4 จังหวัด รวม 22 วัน มีประชาชนเข้ารับบริการกว่า 4.6 แสนราย ส่วนใหญ่ขอรับยาดม แอมโมเนีย ผ้าเย็น ให้การปฐมพยาบาล 5.4 หมื่นราย
ปลัดกระทรวงสาธารณสุข สรุปผลการดูแลสุขภาพประชาชนที่เดินทางเข้าสักการะพระบรมสารีริกธาตุและพระอรหันตธาตุ ในพื้นที่ 4 จังหวัด รวม 22 วัน มีประชาชนเข้ารับบริการกว่า 4.6 แสนราย ส่วนใหญ่ขอรับยาดม แอมโมเนีย ผ้าเย็น ให้การปฐมพยาบาล 5.4 หมื่นราย ตรวจรักษาโรคเกือบ 2 พันราย นําส่งโรงพยาบาล 66 ราย พบอาการหลอดเลือดสมอง 2 ราย หัวใจขาดเลือด 2 ราย ได้รับการดูแลรักษาแล้ว
วันนี้ (21 มีนาคม 2567) นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า ในการอัญเชิญพระบรมสารีริกธาตุและพระอรหันตธาตุของพระสารีบุตรและพระโมคคัลลานะ ตามโครงการธรรมยาตราพระบรมสารีริกธาตุจากมหานทีคงคาสู่ลุ่มน้ําโขง จากสาธารณรัฐอินเดีย มาประดิษฐานเป็นการชั่วคราว ณ ประเทศไทย เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ในระหว่างวันที่ 22 กุมภาพันธ์ ถึง 19 มีนาคม 2567 ณ มณฑลพิธีท้องสนามหลวงกรุงเทพมหานคร จังหวัดเชียงใหม่ อุบลราชธานี และกระบี่ กระทรวงสาธารณสุข ได้ร่วมกับกรุงเทพมหานคร โรงพยาบาลตํารวจ โรงพยาบาลศิริราช วชิรพยาบาล มหาวิทยาลัยนวมินทราธิราช กรมการแพทย์ กรมสุขภาพจิต กรมควบคุมโรค สํานักงานสาธารณสุขจังหวัดเชียงใหม่ อุบลราชธานี และกระบี่ จัดทําแผนการดําเนินงาน
ด้านการแพทย์และสาธารณสุข เพื่อดูแลประชาชนที่เข้าสักการะพระบรมสารีริกธาตุและพระอรหันตธาตุฯ ในพื้นที่ ทั้ง 4 จังหวัด โดยมีบุคลากรการแพทย์และสาธารณสุขร่วมดูแล ดังนี้ 1.มณฑลพิธีท้องสนามหลวง กรุงเทพมหานคร 80 คน/วัน 2. หอคําหลวง อุทยานหลวงราชพฤกษ์ จ.เชียงใหม่ 45 คน/วัน 3.วัดมหาวนาราม จ.อุบลราชธานี 90 คน/วัน และ 4.วัดมหาธาตุวชิรมงคล จ.กระบี่ 250 คน/วัน
โดยตลอดระยะเวลา 22 วัน มีประชาชนที่เดินทางมาสักการะพระบรมสารีริกธาตุและพระอรหันตธาตุฯใน 4 จังหวัด เข้ารับบริการทางการแพทย์และสาธารณสุขรวม 461,007 ราย แบ่งเป็น รับบริการพื้นฐาน ยาดมแก้วิงเวียน แอมโมเนีย ผ้าเย็น 404,362 ราย, ปฐมพยาบาล 54,745 ราย, ตรวจรักษาโรค 1,843 ราย, ประเมินสุขภาพจิต 54 ราย, ควบคุมโรคติดต่อ 3 ราย และนําส่งโรงพยาบาล 66 ราย โดยพบป่วยเป็นโรคที่มีความเสี่ยงรุนแรง 4 ราย ได้แก่ โรคหลอดเลือดสมอง (Stroke) 2 ราย ส่งตัวผ่านระบบ Stroke Fast track เข้ารับการรักษาที่โรงพยาบาลกระบี่ และอาการเจ็บหน้าอก (Chest Pain) 2 ราย จากกล้ามเนื้อหัวใจขาดเลือด ส่งตัวเข้ารับการรักษาโรงพยาบาลกระบี่ และโรงพยาบาลสรรพสิทธิประสงค์ จ.อุบลราชธานี
********************************************** 21 มีนาคม 2567
รัฐบาลไทย-ข่าวทำเนียบรัฐบาล-รมว.ดีอี กล่าวเปิดงานวันอุตุนิยมวิทยาโลก 2567
วันพฤหัสบดีที่ 21 มีนาคม 2567
รมว.ดีอี กล่าวเปิดงานวันอุตุนิยมวิทยาโลก 2567
รมว.ดีอี กล่าวเปิดงานวันอุตุนิยมวิทยาโลก 2567
วันนี้ (21 มีนาคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานกล่าวเปิดงานวันอุตุนิยมวิทยาโลก ปี 2567 พร้อมมอบเกียรติบัตรแก่วิทยากรและหน่วยงานที่มาร่วมจัดนิทรรศการ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ และนางสาวกรรวี สิทธิชีวภาค อธิบดีกรมอุตุนิยมวิทยา ให้การต้อนรับ พร้อมผู้ที่เกี่ยวข้องเข้าร่วม ณ หอประชุมกรมอุตุนิยมวิทยา
-------------------------------
รัฐบาลไทย-ข่าวทำเนียบรัฐบาล-​รองปลัด กษ. เป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 3/2567
วันพฤหัสบดีที่ 7 มีนาคม 2567
​รองปลัด กษ. เป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 3/2567
​รองปลัด กษ. เป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 3/2567
เมื่อวันที่ 6 กุมภาพันธ์ 2567 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 3/2567 ณ ห้องประชุม 1403 กระทรวงเกษตรและสหกรณ์ มีเรื่องที่สําคัญในที่ประชุมดังนี้
1) การพัฒนาผลิตภัณฑ์นมอัดเม็ดต้นแบบ
2) การผลิตและแผนการส่งมอบนมโรงเรียนชนิด ยู เอช ที เพื่อให้เด็กนักเรียนได้รับก่อนปิดภาคเรียนที่ 2/2566
นอกจากนี้ ที่ประชุมยังได้พิจารณาถึงแนวทางการเพิ่มประสิทธิภาพการบริหารจัดการข้อมูลปริมาณน้ํานมโค โดยมุ่งเน้นการนําเทคโนโลยีสารสนเทศมาใช้ประโยชน์ โดยอาจนําร่องให้เกษตรกรผู้เลี้ยงโคนมทดลองใช้แอพพลิเคชันบันทึกข้อมูลโค ข้อมูลปริมาณน้ํานม ผ่านสมาร์ทโฟน เพื่อทราบปริมาณน้ํานมโคตั้งแต่ระดับฟาร์มโคนม โดยได้มอบหมายให้คณะอนุกรรมการศูนย์สารสนเทศโคนมระดับชาติพิจารณาแนวทางการดําเนินงานต่อไป
รัฐบาลไทย-ข่าวทำเนียบรัฐบาล-รัฐบาลสนับสนุนนวัตกรรมดูแลจิตใจ แชทบอท Psyjai คุยฟรี 24 ชั่วโมง
วันพฤหัสบดีที่ 7 มีนาคม 2567
07/03/2567
รัฐบาลสนับสนุนนวัตกรรมดูแลจิตใจ แชทบอท Psyjai คุยฟรี 24 ชั่วโมง
วันอาทิตย์ที่ 3 มีนาคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าขยายบริการสุขภาพจิตให้ประชาชนเข้าถึงได้ง่ายโดยสถาบันวิจัยระบบสาธารณสุข
สนับสนุนงานวิจัยนวัตกรรมแพลตฟอร์มสําหรับการสร้างเครื่องมือช่วยเหลือทางจิตใจด้วยเทคโนโลยีหุ่
นยนต์โต้ตอบอัตโนมัติ หรือ แชทบอท “ใส่ใจ” (PSYJAI)
ซึ่งพัฒนาโดยทีมวิจัยจากศูนย์เทคโนโลยีและนวัตกรรมด้านสุขภาพจิตประเทศไทย
รวบรวมความรู้ด้านจิตวิทยา ปัญญาประดิษฐ์ การประมวลผลภาษาธรรมชาติ และ Machine Learning
เข้าด้วยกัน สามารถให้ความรู้สุขภาพจิตสําหรับชีวิตประจําวัน สํารวจความเครียด ความกังวล
อารมณ์ซึมเศร้าของผู้ใช้งาน ตลอดจนเป็นเพื่อนคุยเล่นได้ 24 ชั่วโมงโดยไม่มีค่าใช้จ่าย ประชาชนที่สนใจ
ใช้งานได้ที่ไลน์ Psyjai โดยเพิ่มเพื่อนที่ไลน์ไอดี @psyjaibot ใส่ใจบอท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ยุติธรรม เยือนเรือนจำชาย HMP Chelmsford ศึกษาแนวทางตรวจเรือนจำ และพัฒนาการดูแลผู้ต้องขังในเรือนจำของสหราชอาณาจักร
วันพฤหัสบดีที่ 7 มีนาคม 2567
07/03/2567
รมว.ยุติธรรม เยือนเรือนจําชาย HMP Chelmsford ศึกษาแนวทางตรวจเรือนจํา และพัฒนาการดูแลผู้ต้องขังในเรือนจําของสหราชอาณาจักร
รมว.ยุติธรรม เยือนเรือนจําชาย HMP Chelmsford ศึกษาแนวทางตรวจเรือนจํา และพัฒนาการดูแลผู้ต้องขังในเรือนจําของสหราชอาณาจักร
เมื่อวันพุธที่ ๖ มีนาคม ๒๕๖๗ ระหว่างเวลา ๑๐.๓๐-๑๕.๓๐ น. ตามเวลาท้องถิ่น ณ กรุงลอนดอน ประเทศสหราชอาณาจักร พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายณรงค์ จุ้ยเส่ย รองอธิบดีกรมราชทัณฑ์ และนายชาญ วชิรเดช รองอธิบดีกรมราชทัณฑ์ และคณะผู้บริหารและเจ้าหน้าที่กรมราชทัณฑ์ ศึกษาดูงานการตรวจเรือนจํา และมาตรการดูแลผู้ต้องขัง ณ เรือนจําชาย HMP Chelmsford กรุงลอนดอน สหราชอาณาจักร ซึ่งเป็นเรือนจําที่มีอายุมากกว่า ๒๐๐ ปี โดยมี สถานเอกอัครราชทูตไทยประจําสหราชอาณาจักร และสถานเอกอัครราชทูตสหราชอาณาจักรประจําประเทศไทย ให้การต้อนรับ
การศึกษาดูงานฯ ดังกล่าว ได้รับเกียรติจาก Mr. Martin Lomas , Deputy Chief Inspector of His Majesty’s Inspectorate of Prisons (HMIP) และ Ms Sara Pennington , Inspector of HMIP บรรยายสรุปเกี่ยวกับองค์กร HMIP วิธีการตรวจเรือนจํา ประโยชน์จากการตรวจเรือนจํา การตรวจความเป็นอยู่ของผู้ต้องขัง นอกจากนี้ ยังได้เข้าร่วมตรวจเรือนจํา ซึ่งครอบคลุมตั้งแต่กระบวนการรับตัว การคัดแยก การดูแลผู้ต้องขัง การฝึกทักษะอาชีพ การเตรียมความพร้อมกลับคืนสู่สังคม โดยยึดหลักการประเมิน 4 ข้อ ประกอบด้วย ความปลอดภัย (Safety) การเคารพ (Respect) การจัดกิจกรรมที่เป็นประโยชน์ต่อผูัต้องขัง (Purposeful activity) การเตรียมความพร้อมก่อนปล่อย (Preparation for release) รวมถึงการประเมินภาวะผู้นําในทุกระดับชั้นของผู้บริหารเรือนจํา ตลอดจนบรรยายสรุปกิจกรรม แนวทางในการฟื้นฟูผู้ต้องขัง เช่น การจัดกิจกรรมกระชับสัมพันธ์และเรียนรู้ทักษะด้านกีฬาฟุตบอล ระหว่างผู้ต้องขังกับ สโมสร Westham United เป็นต้น
ทั้งนี้ การศึกษาดูงานฯ ดังกล่าว เป็นประโยชน์อย่างยิ่งต่อการพัฒนามาตรการเพิ่มประสิทธิภาพงานราชทัณฑ์ในประเทศไทย อาทิ การสร้างระบบตรวจเยี่ยมเรือนจําของประเทศไทย การอบรมทักษะการตรวจเยี่ยมให้แก่ผู้ตรวจราชการกระทรวงยุติธรรม การพัฒนาการเรียนการสอนในเรือนจํา การจัดกิจกรรมพัฒนาทักษะและเชื่อมสัมพันธ์กับผู้ต้องขังด้วยความร่วมมือกับสมาคมกีฬา การพัฒนาระบบและมาตรการดูแลผู้ต้องขัง เป็นต้น รวมถึงเป็นรากฐานในการจัดโครงการแลกเปลี่ยนองค์ความรู้และบุคลากรระหว่างไทยกับสหราชอาณาจักร เพื่อพัฒนาพฤตินิสัยของผู้ต้องขัง อีกทางหนึ่งด้วย ซึ่งจะเป็นส่วนสําคัญในการยกระดับหลักนิติธรรมของไทยในภาพรวมต่อไป
รัฐบาลไทย-ข่าวทำเนียบรัฐบาล-ปลัดดีอี ร่วมเปิดประชุมหารือ (ร่าง) โครงการภายใต้การขับเคลื่อนแผนยุทธศาสตร์ปัญญาประดิษฐ์เพื่อการพัฒนาประเทศไทย
วันพฤหัสบดีที่ 7 มีนาคม 2567
ปลัดดีอี ร่วมเปิดประชุมหารือ (ร่าง) โครงการภายใต้การขับเคลื่อนแผนยุทธศาสตร์ปัญญาประดิษฐ์เพื่อการพัฒนาประเทศไทย
ปลัดดีอี ร่วมเปิดประชุมหารือ (ร่าง) โครงการภายใต้การขับเคลื่อนแผนยุทธศาสตร์ปัญญาประดิษฐ์เพื่อการพัฒนาประเทศไทย
วันนี้ (7 มีนาคม 2567) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานร่วมในการประชุมหารือ (ร่าง) โครงการภายใต้การขับเคลื่อนแผนยุทธศาสตร์ปัญญาประดิษฐ์เพื่อการพัฒนาประเทศไทย ระยะที่ 2 (พ.ศ.2567 - พ.ศ.2570) โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และผู้ที่เกี่ยวข้องเข้าร่วม ณ ห้องกมลทิพย์ 3 ชั้น 2 โรงแรม เดอะ สุโกศล เขตราชเทวี กรุงเทพมหานคร
รัฐบาลไทย-ข่าวทำเนียบรัฐบาล-สธ. ห่วงค่าฝุ่นสูงปรี๊ด "แม่ฮ่องสอน" เกือบ 200 มคก./ลบ.ม. ย้ำกลุ่มเสี่ยงงดกิจกรรมกลางแจ้ง เข้าห้องปลอดฝุ่น
วันพฤหัสบดีที่ 7 มีนาคม 2567
สธ. ห่วงค่าฝุ่นสูงปรี๊ด "แม่ฮ่องสอน" เกือบ 200 มคก./ลบ.ม. ย้ํากลุ่มเสี่ยงงดกิจกรรมกลางแจ้ง เข้าห้องปลอดฝุ่น
ปลัดกระทรวงสาธารณสุข ห่วงค่าฝุ่น PM 2.5 เพิ่มสูงขึ้นหลายพื้นที่ พบ 9 จังหวัดสูงเกิน 100 มคก./ลบ.ม. ส่วนใหญ่อยู่ภาคเหนือ "แม่ฮ่องสอน" สูงสุดเกือบ 200 มคก./ลบ.ม. ภาพรวมตั้งแต่ปลายปีมีผู้ป่วยเข้ารับการรักษาเกือบ 5 หมื่นคน
ปลัดกระทรวงสาธารณสุข ห่วงค่าฝุ่น PM 2.5 เพิ่มสูงขึ้นหลายพื้นที่ พบ 9 จังหวัดสูงเกิน 100 มคก./ลบ.ม. ส่วนใหญ่อยู่ภาคเหนือ "แม่ฮ่องสอน" สูงสุดเกือบ 200 มคก./ลบ.ม. ภาพรวมตั้งแต่ปลายปีมีผู้ป่วยเข้ารับการรักษาเกือบ 5 หมื่นคน ย้ําค่าฝุ่นสีแดง กลุ่มเสี่ยงให้งดกิจกรรมกลางแจ้ง สวมหน้ากาก อยู่ห้องปลอดฝุ่น ขณะนี้มี 4,091 ห้อง ดูแลประชาชนแล้ว 9.2 หมื่นคน
วันนี้ (7 มีนาคม 2567) นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า จากการติดตามคุณภาพอากาศ เพื่อบริหารจัดการฝุ่น PM 2.5 โดยกองสาธารณสุขฉุกเฉิน พบว่า วันนี้หลายพื้นที่ในประเทศไทยมีค่าฝุ่น PM 2.5 เพิ่มสูงขึ้นอย่างมาก ภาพรวมมีถึง 41 จังหวัด ที่มีค่าฝุ่นเฉลี่ยในรอบ 24 ชั่วโมงเกินมาตรฐาน 37.5 ไมโครกรัม/ลูกบาศก์เมตร (มคก./ลบ.ม.) โดยมีจังหวัดที่ค่าฝุ่นสีแดง หรือเกิน 75 มคก./ลบ.ม. ซึ่งอยู่ระดับมีผลกระทบต่อสุขภาพ จํานวน 15 จังหวัด ในจํานวนนี้ มีค่าฝุ่นเกิน 100 มคก./ลบ.ม. 9 จังหวัด ได้แก่ 1) แม่ฮ่องสอน 196.1 มคก./ลบ.ม. 2) ลําปาง 173.9 มคก./ลบ.ม. 3) ลําพูน 137.1 มคก./ลบ.ม. 4) เลย 136 มคก./ลบ.ม. 5) สุโขทัย 132.5 มคก./ลบ.ม. 6) แพร่ 127.4 มคก./ลบ.ม. 7) เชียงใหม่ 125.4 มคก./ลบ.ม. 8) นครพนม 119.1 มคก./ลบ.ม. และ 9) เชียงราย 106.2 มคก./ลบ.ม. ทั้งนี้ คาดการณ์คุณภาพอากาศในช่วง 1-2 วันข้างหน้า ปริมาณฝุ่นละอองมีแนวโน้มเพิ่มขึ้นหลายพื้นที่ ขณะนี้ได้เปิดศูนย์ปฏิบัติการฉุกเฉินด้านการแพทย์และสาธารณสุขแล้ว 38 จังหวัด
นพ.โอภาสกล่าวต่อว่า สําหรับผลกระทบต่อสุขภาพข้อมูลตั้งแต่วันที่ 22 พฤศจิกายน 2566 - ปัจจุบัน มีผู้ป่วยที่ได้รับผลกระทบจากฝุ่น PM 2.5 เข้ารับการรักษาเป็นผู้ป่วยนอก 41,889 ราย เข้ารับการรักษาที่ห้องฉุกเฉิน 8,001 ราย ส่วนใหญ่เป็นโรคหลอดลมอุดกั้นเรื้อรัง กลุ่มโรคผิวหนัง โรคหอบหืด กลุ่มโรคตาอักเสบ เป็นต้น ส่วนการจัดบริการด้านการแพทย์และสาธารณสุข มีการเปิดคลินิกมลพิษและจัดเตรียมห้องปลอดฝุ่นรวม 41 จังหวัด แบ่งเป็น คลินิกมลพิษ 142 แห่ง คลินิกมลพิษออนไลน์ 122 แห่ง เปิดห้องปลอดฝุ่น 4,091 ห้อง ดูแลประชาชนแล้ว 92,047 ราย โดยหน่วยงานในพื้นที่ได้ร่วมกับองค์กรปกครองส่วนท้องถิ่น แจกหน้ากากอนามัยให้แก่ประชาชน เพื่อช่วยลดผลกระทบทางด้านสุขภาพ เช่น ที่แม่ฮ่องสอน ได้แจกหน้ากากอนามัย 8,284 ชิ้น และหน้ากาก N95 อีก 837 ชิ้น ทั้งนี้ ได้กําชับนายแพทย์สาธารณสุขจังหวัดทุกแห่งให้สื่อสารถึงประชาชนในการเฝ้าระวังผลกระทบทางสุขภาพ โดยติดตามค่าฝุ่นเป็นประจําทุกวันและปฏิบัติตัวตามระดับค่าสีฝุ่น โดยเฉพาะเมื่อค่าฝุ่นอยู่ในระดับสีแดง ย้ํากลุ่มเสี่ยง คือ เด็กเล็ก หญิงตั้งครรภ์ ผู้สูงอายุ และผู้มีโรคประจําตัว ให้งดกิจกรรมกลางแจ้ง สวมหน้ากากป้องกัน และอยู่ในห้องปลอดฝุ่น หากมีอาการผิดปกติให้รีบไปพบแพทย์
****************************************************** 7 มีนาคม 2567
รัฐบาลไทย-ข่าวทำเนียบรัฐบาล-ให้เลือด ให้ชีวิต ด้วยโลหิตจิตอาสา
วันพฤหัสบดีที่ 7 มีนาคม 2567
ให้เลือด ให้ชีวิต ด้วยโลหิตจิตอาสา
กําลังพลจิตอาสา กรมทหารราบที่ 23 ร่วมกันบริจาคโลหิตเพื่อช่วยเหลือผู้ป่วยเหตุฉุกเฉิน นาย จักริน นิลกําแหง ที่ประสบอุบัติเหตุจากการโดนงูกัด ต้องทําการผ่าตัด และเจาะคอ ปัจจุบันเข้ารักษาตัวอยู่ที่ รพ.มหาราชนครราชสีมา และมีความต้องการโลหิตเพื่อใช้การรักษา
กําลังพลของหน่วยจึงได้อาสาร่วมกันบริจาคโลหิตในครั้งนี้ สามารถบริจาคโลหิตได้ จํานวน 3,150 ซีซี หลังจากที่ครอบครัวทราบว่ามีทหารมาบริจาคโลหิตให้ สร้างความยินดีให้กับครอบครัว ที่ทหารคอยเป็นที่พึ่งให้กับประชาชนในทุกโอกาส
รัฐบาลไทย-ข่าวทำเนียบรัฐบาล-"ยางพารา" ราคาสูงสุดในรอบ 4-5 ปี หวังทำรายได้เข้าไทยปีละ 1.31 แสนล้านบาท
วันพฤหัสบดีที่ 7 มีนาคม 2567
"ยางพารา" ราคาสูงสุดในรอบ 4-5 ปี หวังทํารายได้เข้าไทยปีละ 1.31 แสนล้านบาท
.....
"ยางพารา" ราคาสูงสุดในรอบ 4-5 ปี หวังทํารายได้เข้าไทยปีละ 1.31 แสนล้านบาท
.
นายชัย วัชรงค์ โฆษกประจําสํานักนายกรัฐมนตรี เผย ราคายางพาราแผ่นดิบเฉลี่ย ที่ซื้อขาย ณ ตลาดท้องถิ่น วันที่ 6 มีนาคม 2567 อยู่ที่ กิโลกรัมละ 74 บาท ถือเป็นราคาที่สูงที่สุดในรอบ 4-5 ปีที่ผ่านมา โดยปรับตัวสูงขึ้นอย่างต่อเนื่องมาตั้งแต่เดือน มกราคม
.
- หากราคาทรงตัวตลอดปี คาดว่าเกษตรกรชาวสวนยางจะขายยางได้ราคาดีขึ้นกว่าปี 2566 ถึง 30.80 บาท/กก.
- ผลผลิตทั้งประเทศราว 5 ล้านตัน/ปี คาดว่าเกษตรกรชาวสวนยางจะทํารายได้เพิ่มขึ้น 154,000 ล้านบาท/ปี
- ผลผลิตกว่า 85% ส่งออกจําหน่ายต่างประเทศ คาดว่าจะนํารายได้ใหม่เข้าประเทศ 131,000 ล้านบาท/ปี
.
ข้อมูล : https://twitter.com/morchai.../status/1765556944423837728...
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. เห็นชอบการปรับปรุงแก้ไขความตกลงว่าด้วยน้ำตาลระหว่างประเทศ ฉบับปี พ.ศ. 2535 เริ่มบังคับใช้ 1 ม.ค. 2568
วันพฤหัสบดีที่ 7 มีนาคม 2567
ครม. เห็นชอบการปรับปรุงแก้ไขความตกลงว่าด้วยน้ําตาลระหว่างประเทศ ฉบับปี พ.ศ. 2535 เริ่มบังคับใช้ 1 ม.ค. 2568
.....
ครม. เห็นชอบการปรับปรุงแก้ไขความตกลงว่าด้วยน้ําตาลระหว่างประเทศ ฉบับปี พ.ศ. 2535 เริ่มบังคับใช้ 1 ม.ค. 2568
.
ครม. (วันที่ 3 มี.ค. 2567) มีมติเห็นชอบ การปรับปรุงแก้ไขความตกลงว่าด้วยน้ําตาลระหว่างประเทศ (International Sugar Agreement: ISA) ฉบับปี พ.ศ. 2535 ตามที่กระทรวงอุตสาหกรรมเสนอ โดยจะมีผลบังคับใช้ในวันที่ 1 ม.ค. 2568
.
- สาระสําคัญของตวามตกลงฯ คือ การกําหนดอํานาจ หน้าที่ การบริหารจัดการและการปฏิบัติงานของประเทศสมาชิก รวมถึงองค์ประกอบการประชุมต่าง ๆ ภายใต้องค์การน้ําตาลระหว่างประเทศ โดยมิได้มีบทบัญญัติทางด้านเศรษฐกิจหรือ กฎข้อบังคับผูกพันในเรื่องโควตาการส่งออกและระบบการเก็บสต๊อกพิเศษแต่อย่างใด ประเทศสมาชิกสามารถส่งออกได้โดยเสรี
.
- ความตกลงดังกล่าวมีการปรับปรุงแก้ไขเกี่ยวกับบทบัญญัติเฉพาะทางด้านบริหาร ดังนี้
1) นิยามของ “น้ําตาล” : ให้ครอบคลุมถึงสารให้ความหวานพลังงานชีวภาพ เชื้อเพลิงเอทานอล และไบโอรีไฟเนอรี รวมทั้งปรับปรุงแก้ไขขอบเขตความร่วมมือขององค์การน้ําตาลระหว่างประเทศ (ISO) ให้ครอบคลุมถึงนิยามที่ปรับแก้ข้างต้นด้วย
2) วาระการดํารงตําแหน่งของผู้อํานวยการบริหารในองค์การน้ําตาลระหว่างประเทศ : มีการกําหนดวาระการดํารงตําแหน่งที่ชัดเจนเพื่อให้การดํารงตําแหน่งฯ เป็นไปอย่างโปร่งใสยิ่งขึ้น รวมทั้งปรับปรุงแก้ไขการคํานวณโหวต และค่าสมาชิกของประเทศสมาชิก เพื่อให้การคํานวณโหวตมีความทันสมัยและเป็นปัจจุบัน
.
อ่านเพิ่มเติม คลิก https://www.thaigov.go.th/news/contents/details/79732
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างสะพานข้ามคลองกะปาง เชื่อมจังหวัดตรัง - นครศรีธรรมราช แล้วเสร็จ
วันพฤหัสบดีที่ 7 มีนาคม 2567
กรมทางหลวงชนบท ก่อสร้างสะพานข้ามคลองกะปาง เชื่อมจังหวัดตรัง - นครศรีธรรมราช แล้วเสร็จ
....
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานข้ามคลองกะปาง อําเภอห้วยยอด จังหวัดตรัง (สะพานห้วยนาง - สมสรร) โดยก่อสร้างเป็นสะพานคอนกรีตเสริมเหล็ก สะพานตัวที่ 1 เป็นสะพานข้ามลําน้ําตามธรรมชาติ ความยาว 30 เมตร กว้าง 12 เมตร สะพานตัวที่ 2 เป็นสะพานข้ามคลองกะปาง ความยาว 90 เมตร กว้าง 12 เมตร พร้อมก่อสร้างท่อลอดเหลี่ยมคู่ ถนนต่อเชื่อมผิวจราจรแอสฟัลท์ติกคอนกรีต กว้าง 6 เมตร ไหล่ทางข้างละ 1.5 เมตร ระยะทาง 3.355 กิโลเมตร และก่อสร้างระบบระบายน้ํา ใช้งบประมาณ 69.75 ล้านบาท ปัจจุบันดําเนินการแล้วเสร็จ เนื่องจากสะพานเดิมมีอายุการใช้งานมานาน ชํารุดเสียหาย อาจส่งผลให้เกิดความไม่ปลอดภัยต่อชีวิตและทรัพย์สินแก่ผู้ใช้เส้นทางสัญจรผ่านไป - มา ทช. จึงก่อสร้างสะพานใหม่ทดแทนสะพานเดิมเพื่อให้เกิดความสะดวก ปลอดภัยแก่ผู้ใช้เส้นทาง ซึ่งจะช่วยยกระดับคุณภาพชีวิตของประชาชน เชื่อมโยงเส้นทางคมนาคม ระหว่างตําบลห้วยนาง อําเภอห้วยยอด จังหวัดตรัง กับตําบลบางนิคม อําเภอบางขัน จังหวัดนครศรีธรรมราช รวมถึงเป็นเส้นทางขนส่งผลผลิตทางการเกษตร และสินค้าอุปโภคบริโภคได้อย่างมีประสิทธิภาพมากขึ้น